ai4bharat/Pralekha huggingface dataset:
उपराष्ट्रपती कार्यालय
अनाथ मुलांच्या कल्याणासाठी कायद्याची प्रभावी अंमलबजावणी करण्याचे उपराष्ट्रपतींचे आवाहन
''अनाथ मुलांसाठी माझ्या मनात हळवा कोपरा आहे": उपराष्ट्रपती
केंद्रीय महिला आणि बालकल्याण मंत्री श्रीमती स्मृती इराणी यांनी अनाथ मुलांच्या कल्याणासाठीच्या विविध उपक्रमांची उपराष्ट्रपतींना दिली माहिती
नवी दिल्ली, 4 ऑगस्ट 2021
उपराष्ट्रपती श्री एम व्यंकय्या नायडू यांनी आज बाल न्याय  कायद्यातील अलीकडील सुधारणेचे स्वागत केले आणि या कायद्याच्या तळागाळापर्यंत प्रभावी अंमलबजावणीच्या गरजेवर त्यांनी भर दिला.
केंद्रीय महिला आणि बाल विकास मंत्री श्रीमती.स्मृती इराणी यांनी उप-राष्ट्रपती निवासात नायडू यांची भेट घेतली त्यावेळी ते बोलत होते. उपराष्ट्रपतींनी नमूद केले की, अनाथ मुलांच्या समस्यांसंदर्भात त्यांना अनेक निवेदने प्राप्त झाली आहेत.
राज्यसभेत अलीकडेच मंजूर झालेल्या बाल न्याय  विधेयक, 2021, मधील प्रमुख वैशिष्ट्यांविषयी त्यांना मंत्र्यांकडून माहिती देण्यात आली.
दत्तक प्रक्रियेला गती देण्यासाठी आणि अनाथ मुलांना अधिक संरक्षण सुनिश्चित करण्याच्या दृष्टीने, नुकत्याच झालेल्या या सुधारणांअंतर्गत जिल्हा दंडाधिकारी आणि अतिरिक्त जिल्हा दंडाधिकाऱ्यांना अधिकार प्रदान करण्यात आले आहे, यासंदर्भातील माहिती श्रीमती. इराणी यांनी उपराष्ट्रपतींना दिली.
अनाथांच्या कल्याणासाठी, साहाय्य आणि पुनर्वसन उपायोजनांसह केंद्राकडून राज्यांच्या भागीदारीने राबविण्यात येत असलेल्या विविध उपक्रमांचा मंत्र्यांनी यावेळी उल्लेख केला.
श्री नायडू म्हणाले की, त्यांच्या मनात अनाथ मुलांसाठी “हळवा कोपरा” आहे. अनाथांचे संरक्षण आणि कल्याण सुनिश्चित करणे ही समाज आणि सरकारची सामूहिक जबाबदारी आहे याचा पुनरुच्चार त्यांनी केला.
अलीकडेच, अनाथ मुलांच्या एका गटाने उप-राष्ट्रपती निवासात त्यांची भेट घेतली.Jaydevi PS/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 208
कृषी मंत्रालय
खाद्य तेलांमध्ये आत्मनिर्भरता साध्य करण्यासाठी केंद्र सरकारने खरीप धोरण 2021 तयार केले
केंद्र सरकार शेतकर्यांना बियाण्याचे उच्च उत्पादन देणाऱ्या वाणाचे वाटप करणार
या योजनेंतर्गत 8 लाखाहून अधिक सोयाबीन मिनी किट आणि 74 हजार शेंगदाणा मिनी किट वितरित केल्या जातील
खरीप धोरण 2021, तेलबियांतर्गत अतिरिक्त 6.37 लाख हेक्टर क्षेत्र आणेल
नवी दिल्ली, 20 मे 2021
तेलबियांच्या उत्पादनात आत्मनिर्भर होण्यासाठी कृषी व शेतकरी कल्याण मंत्रालयाने बहुआयामी धोरण अवलंबले आहे. या धोरणानुसार, केंद्र सरकारने खरीप हंगाम 2021 साठी उच्च उत्पादन देणार्या बियाणांच्या वाणाचे मिनी-किटच्या रूपात मोफत वाटप करण्यासाठी महत्वाकांक्षी योजनेला मंजुरी दिली आहे. विशेष खरीप कार्यक्रम तेलबिया अंतर्गत अतिरिक्त 6.37 लाख हेक्टर जमीन आणेल आणि 120.26 लाख क्विंटल तेलबिया व 24.36 लाख टन खाद्यतेल उत्पादित करण्याची शक्यता आहे.
तेलबियांमध्ये आत्मनिर्भर होण्यासाठी केंद्रीय कृषिमंत्री नरेंद्र सिंह तोमर यांनी शेतकऱ्यांना त्यांच्या शेतात वापरण्यासाठी बियाण्यांच्या उच्च उत्पादन देणार्या वाणांची उपलब्धता वाढवून तेलबियांचे उत्पादन वाढवण्यावर भर दिला. त्यानुसार एप्रिल 2021 मध्ये वेबिनारमध्ये राज्य सरकारांबरोबर आणि 30 एप्रिल 2021 रोजी खरीप परिषदेत विशेष खरीप योजनेबाबत सविस्तर चर्चा करण्यात आली. या चर्चेच्या माध्यमातून सोयाबीन आणि भुईमुगासाठी क्षेत्र व उत्पादकता वाढवण्यासाठी योजना आखण्यात आल्या आणि राष्ट्रीय अन्न सुरक्षा अभियान  अभियानांतर्गत उच्च उत्पादन देणारी वाण पुढीलप्रमाणे मोफत उपलब्ध करून देण्यावर भर देण्यात आला.
- मध्य प्रदेश, महाराष्ट्र, राजस्थान, गुजरात, कर्नाटक, तेलंगणा आणि छत्तीसगड या सहा राज्यांत 41 जिल्ह्यांसाठी 1,47,500 हेक्टर क्षेत्रावर 76.03 कोटी रुपये खर्चून आंतरपीक म्हणून सोयाबीन बियाण्याचे वाटप
- मध्य प्रदेश, महाराष्ट्र, राजस्थान, तेलंगणा, कर्नाटक, उत्तर प्रदेश , छत्तीसगड आणि गुजरात या आठ राज्यांमधील 73 जिल्ह्यात 3,90,000 क्षेत्रात 104 कोटी रुपये खर्चून सोयाबीन बियाण्याचे वितरण.
- मध्य प्रदेश, महाराष्ट्र, राजस्थान, कर्नाटक, तेलंगणा छत्तीसगड, गुजरात, उत्तर प्रदेश आणि बिहार या नऊ राज्यांमधील 90 जिल्ह्यांमध्ये 40 कोटी रुपये खर्चून मिनी किटचे वितरण
- याचे क्षेत्र 1,006,636 हेक्टर असेल आणि मिनी किटची संख्या 8,16,435 असेल.
- वितरित केल्या जाणाऱ्या सोयाबीन बियाण्यांची उत्पादन क्षमता प्रति हेक्टरी 20 क्विंटलपेक्षा कमी नसेल.
तेलबिया आणि पामतेल वरील राष्ट्रीय अभियानाबद्दल
तेलबिया व पाम तेल वरील राष्ट्रीय अभियानाच्या माध्यमातून केंद्र सरकारने खाद्य तेलांची उपलब्धता वाढवणे आणि तेलबिया व पामतेलाचे उत्पादन आणि उत्पादकता वाढवून खाद्य तेलांची आयात कमी करण्याचे उद्दीष्ट ठेवले आहे. यासाठी बहुआयामी धोरण अवलंबले जात आहे.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 417
राष्ट्रपती कार्यालय
राष्ट्रपती द्रौपदी मुर्मू उद्या अमृतसरला देणार भेट
नवी दिल्ली, 8 मार्च 2023
राष्ट्रपती द्रौपदी मुर्मू उद्या  पंजाबमधील अमृतसरला भेट देणार आहेत. या एक दिवसाच्या दौऱ्यामध्ये राष्ट्रपती श्री हरमंदिर साहिब, जालियनवाला बाग, दुर्गिआना मंदिर आणि भगवान वाल्मिकी राम तीरथ  स्थळाला भेट देणार आहेत.N.Chitale/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 73
सहकार मंत्रालय
केंद्रीय गृह आणि सहकारमंत्री अमित शाह यांनी आज कर्नाटकमध्ये सहकार समृद्धी सौधाची केली पायाभरणी आणि बंगळूरुमध्ये कर्नाटक सरकारच्या सहकार विभागाच्या 1400 कोटी रुपये खर्चाच्या विविध विकास प्रकल्पांचे केले उद्घाटन
नवी दिल्ली, 24 मार्च 2023
केंद्रीय गृह आणि सहकारमंत्री अमित शाह यांनी आज कर्नाटकमध्ये सहकार समृद्धी सौधाची पायाभरणी केली आणि बंगळूरुमध्ये कर्नाटक सरकारच्या सहकार विभागाच्या 1400 कोटी रुपये खर्चाच्या विविध विकास प्रकल्पांचे उद्घाटन केले. आपल्या भाषणामध्ये अमित शाह म्हणाले की सहकार समृद्धी सौध कृषीमाल विक्रीसाठी 67 एकरचे मार्केट यार्ड, बिनिपेट एपीएमसीमध्ये पुष्प उत्पादक शेतकऱ्यांसाठी 11 कोटी रुपये खर्चाने एक बाजारपेठ, यशवंतपुरा एपीएमसीमध्ये 8 कोटी रुपये खर्चाने बहुस्तरीय कार पार्किंग यांसारखे प्रकल्प उभारले जात आहेत. कर्नाटक दूध महासंघाच्या विविध इमारतींचे देखील आज उद्घाटन झाले असे त्यांनी सांगितले. 430 कोटी रुपये खर्चाचा 100 मेगावॉटचा ग्रुप कॅप्टिव्ह सौर ऊर्जा प्रकल्प, चिकबल्लारपूर आणि प्रियापत्न येथे अनुक्रमे 140 आणि 50 कोटी रुपये खर्चाचे गुरांच्या खाद्याचे प्रकल्प, 95 कोटी रुपये खर्चाचा पॅकेजिंग प्लांट आणि बेळगाव येथे विद्यार्थ्यांसाठी वसतिगृह उभारले जात आहे. यासोबतच नवा ऑक्सिजन प्लांट, बंगलोर विकास प्राधिकरणाची 238 कोटी रुपये खर्चाची भुयारी सांडपाणी निःसारण सुविधा, बंगळूरुच्या बाणशंकरी तालुक्यात 31 कोटी रुपये खर्चाने रस्त्यांची उभारणी आणि यशवंतपुरा येथे 128 कोटी रुपये खर्चाचे इतर विकास प्रकल्प उभारले जात आहेत. जलजीवन मिशन अंतर्गत कुम्बालगोडू, रामोहळ्ळी, जलहळ्ळी, चिकनाहळ्ळी, चुंचनाकुप्पे आणि कागलाहळ्ळी यांसारख्या पंचायतींमध्ये 182 कोटी रुपये खर्चाने पिण्याच्या पाण्याची व्यवस्था करण्यात येत आहे, असे शाह यांनी सांगितले.
पंतप्रधान नरेंद्र मोदी यांच्या नेतृत्वाखाली बियाणे, सेंद्रीय उत्पादने आणि निर्यातीसाठी बहु-राज्य सहकारी सोसायट्यांची स्थापना करण्यात आली आहे, असे अमित शाह म्हणाले. यासोबतच पंतप्रधान नरेंद्र मोदी यांनी सहकार क्षेत्रात अनेक उपक्रम सुरू केले आहेत आणि कर्नाटक सरकार ते पुढे घेऊन जात आहे, असे शाह यांनी सांगितले.
G.Chippalkatti/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 76
नौवहन मंत्रालय
सुरत आणि दीव दरम्यानच्या क्रूझ सेवेला केंद्रीय मंत्री मनसुख मांडवीय यांनी दूरदृश्य प्रणालीद्वारे दाखवला हिरवा झेंडा
जल वाहतूक हे वाहतुकीसाठीचे नवे भविष्य असून पंतप्रधान नरेंद्र मोदी यांच्या दूरदर्शी नेतृत्वाखाली यावर प्रामुख्याने लक्ष केंद्रीत करण्यात येत आहे- मांडवीय
केंद्रीय बंदरे, नौवहन आणि जलमार्ग राज्यमंत्री  मनसुख मांडवीय यांनी आज सुरतमधले हाझीरा बंदर ते दीव दरम्यानच्या क्रूझ सेवेला दूरदृश्य प्रणालीद्वारे हिरवा झेंडा दाखवला.
पंतप्रधान नरेंद्र मोदी यांच्या दूरदर्शी नेतृत्वाखाली क्रूझ पर्यटन विकासावर प्रामुख्याने लक्ष केंद्रित करण्यात येत असल्याचे मनसुख मांडवीय यांनी उद्घाटनपर भाषणात सांगितले.
2014 पासुन क्रूझ द्वारे पर्यटन करणाऱ्या प्रवासी संख्येत वाढ होत असून 2014 पूर्वी ही संख्या एक लाख होती तर 2019-20 मध्ये ही प्रवासी संख्या 4.5 लाख झाल्याचे ते म्हणाले.
भारतीय किनारपट्टीला क्रूझ पर्यटनासाठी प्रचंड क्षमता असल्याचा पुनरुच्चार त्यांनी केला. पश्चिम किनारपट्टीवर मुंबई, गोवा आणि कोच्ची तर पूर्व किनाऱ्यावर विशाखापट्टणम, कोलकाता आणि चेन्नई अशा 6 आंतरराष्ट्रीय क्रूझ टर्मिनलचे नियोजन करण्यात येत असल्याचे ते म्हणाले.जल वाहतूक हे वाहतुकीचे नवे भविष्य असल्याचे त्यांनी सांगितले.
या जहाजाची 300 प्रवाश्यांची क्षमता असून त्याला 16 केबिन आहेत. हे जहाज आठवड्यातून दोन फेऱ्या करणार असून एका प्रवासासाठी प्रती माणशी, 900 रुपये अधिक कर असे प्रवासभाडे राहणार आहे. डेकवर करमणुकीसह इतर आधुनिक सुविधाही उपलब्ध असतील.
नोव्हेंबर 2020 मध्ये पंतप्रधान नरेंद्र मोदी यांनी हाझीरा – घोगा रोपॅक्स सेवेचे उद्घाटन केले आणि चार महिन्यातच एक लाख प्रवासी आणि हजारो वाहनांनी, प्रवासाचा वेळ आणि खर्च वाचवण्यासाठी या फेरी सेवेचा लाभ घेतला. या सेवेच्या यशामुळे गुजरातसह संपूर्ण भारतात जल वाहतुकीच्या अनेक मार्गांसाठी दारे खुली झाल्याचे मांडवीय म्हणाले.
पंतप्रधान कार्यालय
पंतप्रधानांनी उत्तराखंडच्या जनतेला राज्य स्थापना दिनानिमित्त दिल्या शुभेच्छा
पंतप्रधान नरेंद्र मोदी यांनी उत्तराखंडच्या जनतेला त्यांच्या राज्य स्थापना दिनानिमित्त शुभेच्छा दिल्या आहेत.
आपल्या ट्विट संदेशांमधे पंतप्रधान म्हणाले;
"उत्तराखंडच्या स्थापना दिनानिमित्त देवभूमीतील माझ्या सर्व बंधू-भगिनींना माझ्या हार्दिक शुभेच्छा. गेल्या पाच वर्षांत राज्याने केलेल्या प्रगती बघता, हे संपूर्ण दशक उत्तराखंडचेच असेल अशी मला खात्री आहे"
"उत्तराखंडमध्ये झालेली विकासकामे याचा पुरावा आहे की आता पर्वतांचे पाणी आणि तरुणाई या दोन्हींचा वापर येथे होत आहे. निसर्गाच्या कुशीत वसलेले हे राज्य विकासाच्या वाटेवर निरंतर अग्रेसर रहावे हीच सदिच्छा."
पंतप्रधान कार्यालय
बांग्लादेशच्या पंतप्रधानांचे सुरक्षा सल्लागार मेजर जनरल  तारिक अहमद सिद्दिक यांनी पंतप्रधानांची घेतली सदिच्छा भेट
नवी दिल्ली, 7 मार्च 2022
बांग्लादेशच्या पंतप्रधान शेख हसीना यांचे सुरक्षा सल्लागार मेजर जनरल  तारिक अहमद सिद्दिक यांनी आज पंतप्रधान मोदी यांची सदिच्छा भेट घेतली. पंतप्रधानांनी या भेटीदरम्यान मार्च 2021 मधील आपल्या बांग्लादेश भेटीच्या आठवणींना उजाळा दिला, तसेच पंतप्रधान शेख हसीना यांच्याप्रती सदिच्छा व्यक्त केली.
भारत व बांग्लादेश मधील मैत्रीचे संबंध बळकट करण्यासाठी, तसेच कोविड-19 महामारीदरम्यान बांग्लादेशच्या पाठीशी ठामपणे उभे राहण्यासाठी सिद्दीक यांनी पंतप्रधानांचे आभार मानले.
पंतप्रधान शेख हसीना त्यांच्या नेतृत्वाखाली बांग्लादेशची सर्वांगीण प्रगती सुनिश्चित करत असल्याची प्रशंसा करत पंतप्रधानांनी यापुढेही भारत बांग्लादेश यांच्यातील मैत्री बळकट करण्यासाठी त्यांच्यासोबत काम करण्याची वचनबद्धता प्रकट केली.S.Thakur/U.Raikar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
युवा व्यवहार आणि क्रीडा मंत्रालय
केंद्रीय मंत्री अनुराग सिंह ठाकूर उद्यापासून केवडिया येथे सुरू होणाऱ्या दोन दिवसीय राष्ट्रीय परिषदेत राज्ये आणि केंद्रशासित प्रदेशांचे युवा व्यवहार आणि क्रीडा मंत्री आणि सचिवांशी संवाद साधणार
नवी दिल्ली, 23 जून 2022
केवडिया येथे उद्यापासून सुरू होणाऱ्या दोन दिवसीय राष्ट्रीय परिषदेत केंद्रीय युवा व्यवहार आणि क्रीडा मंत्री अनुराग सिंह ठाकूर हे राज्ये आणि केंद्रशासित प्रदेशांचे युवा व्यवहार आणि क्रीडा मंत्री आणि सचिवांशी संवाद साधणार आहेत. उद्या सकाळी उद्घाटनप्रसंगी अनुराग ठाकूर यांचे बीजभाषण होईल.
परिषदेच्या पार्श्वभूमीवर अनुराग ठाकूर म्हणाले की, केवडिया येथील स्टॅच्यू ऑफ युनिटी केवळ भारतातच नव्हे तर जगभरातील लोकांचे लक्ष वेधून घेत आहे. हे विविधतेतील एकतेचे प्रतिक असून केवडिया येथील परिषदेत विविध राज्यांमधील मंत्री एकत्र येऊन खेळासाठी योग्य ती पावले कशी उचलता येतील यावर चर्चा करतील, जेणेकरून खेळाडू अधिक चांगली कामगिरी करू शकतील आणि देशाचा गौरव वाढवू शकतील. “पंतप्रधान नरेंद्र मोदी आघाडीवर राहून नेतृत्व करत आहेत आणि खेळाडूंना मार्गदर्शन आणि पूर्ण पाठिंबा देत आहेत, ज्यामुळे खेळाडूंचे मनोबलही उंचावले आहे”, असेही ते म्हणाले.
परिषदेदरम्यान खेलो इंडिया योजनेचे विविध पैलू उदा. क्रीडांगणाचे जिओ-टॅगिंग, राज्यांमधील प्रशिक्षण केंद्रे/अकादमी, क्रीडा स्पर्धांद्वारे प्रतिभावान खेळाडू ओळखणे आणि विकास, महिला, दिव्यांग , आदिवासी आणि ग्रामीण भागात खेळांना प्रोत्साहन , स्थानिक खेळ आणि शिक्षणाचे महत्त्व आणि डोपिंगविरोधी जागरुकता, क्रीडा सहाय्यक व्यावसायिकांसाठी परिसंस्था तयार करणे यासह विविध मुद्यांवर चर्चा केली जाईल. विशेषत: अलीकडच्या काळात देशातला क्रीडा विकासाचा विस्तृत आढावाही सादर केला जाईल. युवा व्यवहार विभागाचे संपर्क कार्यक्रम आणि योजनांची विस्तृत माहिती आणि त्यासाठीचा भविष्यातील रूपरेषा यावर दुसऱ्या दिवशी चर्चा होईल.
S.Kulkarni/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 146
रेल्वे मंत्रालय
अतिवेगवान मालवाहू रेल्वे  प्रकल्पाचा वेग वाढला
सातत्याने साप्ताहिक देखरेख आणि सर्व हितधारकांबरोबर बैठकांमुळे बराच काळ प्रलंबित असलेले पंजाब, बिहार, झारखंड, उत्तर प्रदेश आणि गुजरातमधील जमिनीच्या काही भागांचे अधिग्रहण / बदल होऊ शकले
प्रत्यक्ष अंमलबजावणीतील अडचणींना सामोरे जाण्यासाठी कंत्राटदारांना मदत करण्यासाठी रेल्वेने तज्ञ तैनात केले
नवी दिल्ली, 7 सप्टेंबर 2020
मिशन मोडवर, भारतीय रेल्वेच्या समर्पित मालवाहतूक कॉरिडोरला  गती मिळत आहे. सातत्याने साप्ताहिक देखरेख आणि सर्व हितधारकांबरोबर झालेल्या बैठकांमुळे बराच काळ प्रलंबित असलेले पॅचेस आणि जमिनीच्या काही भागांचे अधिग्रहण झाले. प्रत्यक्ष अंमलबजावणीतील अडचणींना सामोरे जाण्यासाठी कंत्राटदारांना मदत करण्यासाठी रेल्वेने तज्ञ देखील तैनात केले.
रेल्वे आणि वाणिज्य व उद्योग मंत्री पीयूष गोयल यांनी समर्पित मालवाहतूक कॉरिडोर  च्या प्रगतीला गती आणि महत्वाच्या समस्यांचे निराकरण करण्यासाठी राज्य सरकारच्या मुख्य सचिवांबरोबर आढावा बैठक घेतली. यासंदर्भात मंत्र्यांनी उत्तर प्रदेश, पश्चिम बंगाल, बिहार, पंजाब, हरियाणा, राजस्थान, गुजरात आणि महाराष्ट्राच्या मुख्यमंत्र्यांना पत्रही लिहिले. रेल्वे आणि वाणिज्य व उद्योग मंत्री पीयूष गोयल समर्पित मालवाहतूक कॉरिडॉर कंत्राटदारांबरोबर त्यांचे प्रश्न आणि समस्या सोडवण्यासाठी आढावा बैठका घेत आहेत.
रेल्वे बोर्डाचे अध्यक्ष आणि मुख्य कार्यकारी अधिकारी विनोदकुमार यादव यांनीही प्रगतीला अधिक गती देण्यासाठी आणि गंभीर समस्यांचे निराकरण करण्यासाठी राज्य सरकारचे मुख्य सचिव आणि विभागीय रेल्वेचे महाव्यवस्थापक यांना पत्र लिहिले. यादव यांनीही समर्पित मालवाहतूक कॉरिडॉर कंत्राटदारांबरोबर त्यांचे प्रश्न आणि समस्या सोडविण्यासाठी बैठक घेतली.
गेल्या आठवड्यात एल अँड टी, पीएमसी, टाटा आणि डीएफसीच्या संबंधित क्षेत्रीय अधिका-यांबरोबर 20 हून अधिक बैठका  घेण्यात आल्या. बैठकीत विविध मुद्द्यांवर चर्चा झाली आणि निराकरण करण्यात आले आणि मुदत देण्यात आली.
प्रकल्पाच्या प्रत्येक किमीच्या प्रगतीवर देखरेखीसाठी डॅशबोर्ड तयार केला जात आहे.
राज्य सरकारे / विभागीय रेल्वे / कंत्राटदारांच्या समस्या त्वरित सोडवण्यासाठी दररोज ओपन हाऊस व्हिडीओ कॉन्फरन्सिंग देखील सुरु करण्यात आली आहे.
गेल्या आठवडाभरात प्रकल्पाच्या कंत्राटदारांच्या अडचणी खालीलप्रमाणे दूर करण्यात आल्या-
- जीसीसी कलमांतर्गत कोविड -19 दिलासा म्हणून कंत्राटदारांना वेळेवर पेमेंट
- जीएसटी पेमेंट प्रक्रियेचे सरलीकरण
- खासगी कंत्राटदारांबरोबर मूलभूत स्तरावर विविध कामांना गती देण्यासाठी, सहाय्य करण्यासाठी रेल्वे निरीक्षक तैनात केले
समर्पित मालवाहतूक कॉरिडॉरच्या प्रगतीला गती देण्यासाठी गेल्या आठवड्यात पंजाब, बिहार, झारखंड, उत्तर प्रदेश आणि गुजरातच्या राज्य सरकारांबरोबर आरयूबी / आरओबीसाठी जमीन ताब्यात घेणे, जमिनीत बदल, हायटेन्शन लाईनच्या बांधकामासंदर्भात जमीनीचा प्रश्न , खासगी जागेसाठी वाटप करणे, मूळ पद्धतीनुसार जमीन वितरण आदी समस्याचे निराकरण करण्यात आले.M.Chopade/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 99
भूविज्ञान मंत्रालय
अखिल भारतीय हवामान अंदाज 
नवी दिल्ली, 23 मे 2021
भारतीय हवामानशास्त्र विभागाच्या  राष्ट्रीय हवामान अनुमान केंद्रानुसार : 
नैऋत्य मोसमी पावसाची उत्तर सीमा 5°N/80°E, 10°N/85°E, 13°N/90°E आणि 16°N/94.5°E. वरून सतत पुढे सरकत आहे.
बंगालच्या उपसागरात पूर्व मध्य क्षेत्रावरील सुस्पष्ट कमी दाबाच्या क्षेत्राचे रूपांतर बंगालच्या उपसागराच्या पूर्व मध्य क्षेत्रावर कमी दाबाच्या पट्ट्यात झाले आहे. हा कमी दाबाचा पट्टा आज 23 मे,2021 रोजी भारतीय प्रमाणवेळेनुसार सकाळी 1130 वाजता पोर्ट ब्लेअरच्या उत्तर-वायव्य दिशेला अक्षांश 16.1 डिग्री सेल्सियस आणि रेखां श 90.2 डिग्री सेल्सियस जवळ मध्यभागी आहे.
पूर्व मध्य अरबी समुद्रावर चक्रीय चक्रवात असून महाराष्ट्र किनारपट्टीलगत 3.1 किमी आणि समुद्र सपाटीपासून 3.6 किमी वर कायम आहे.S.Thakur/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
पंतप्रधान कार्यालय
पंतप्रधानांनी सरकारच्या 9 वर्षांच्या कार्यकाळाशी संबंधित लेख केले सामायिक
नवी दिल्ली, 30 मे 2023
पंतप्रधान नरेंद्र मोदी यांनी सरकारच्या 9 वर्षांच्या कार्यकाळाशी संबंधित लेख सामायिक केले आहेत.
पंतप्रधान कार्यालयाने ट्वीट केले आहे:
"आशा, आकांक्षा आणि विश्वासाची नऊ वर्षे, माजी राष्ट्रपती, राम नाथ कोविंद जी लिहितात".
केंद्रीय अर्थमंत्री निर्मला सीतारामन यांचे ट्वीट शेअर करताना पंतप्रधान कार्यालयाने ट्वीट केले आहे:
“सरकारने बदलाच्या आव्हानावर कशी मात केली आहे, हे केंद्रीय अर्थमंत्री निर्मला सीतारामन जी यांनी विषद केले आहे.”
परराष्ट्र मंत्री डॉ. एस जयशंकर यांचे ट्विट शेअर करताना, पंतप्रधान कार्यालयाने ट्विट केले आहे;
“जरूर वाचावे!
परराष्ट्र मंत्री डॉ. एस. जयशंकर लिहितात, “एक विश्वासार्ह विकास भागीदार, सर्वप्रथम प्रतिसाद देणारा आणि ग्लोबल साउथचा आवाज अशी भारताची ओळख आहे.”N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
वस्त्रोद्योग मंत्रालय
हातमाग विणकर आणि कारागीर यांच्या उत्पन्नवाढीला चालना देण्यासाठी केलेल्या उपाययोजना
हातमाग विणकर आणि कारागीर यांच्या उत्पन्नवाढीला चालना देण्यासाठी भारत सरकारने खालील उपाययोजना सुरू केल्या आहेतः
खाली दिलेल्या माहितीनुसार विविध निर्यात परिषदांद्वारे आभासी पद्धतीने आंतरराष्ट्रीय मेळावे आयोजित करण्यात आले :
|
|
निर्यात परिषद
|
|
कार्यक्रम संख्या
|
|
हातमाग निर्यात चालना परिषद 
|
|
07
|
|
हस्तोद्योग निर्यात चालना परिषद आणि कार्पेट निर्यात चालना परिषद 
|
|
09
पर्यटन मंत्रालयाने आयोजित केलेल्या भारत पर्व महोत्सवात एचईपीसी आणि ईपीसीएच या दोघांनी भाग घेतला. याशिवाय देशाच्या विविध भागात 66 विपणनविषयक कार्यक्रमांना मंजुरी देण्यात आली आहे.
विणकाम आणि कारागीर समुदायाला अधिकाधिक जनाधार मिळवून देण्यासाठी सर्व भागधारकांच्या सहकार्याने 6 व्या राष्ट्रीय हातमाग दिनी 9 नोव्हेंबर 2020 रोजी #Vocal4handmade हे सोशल मीडिया अभियान सुरू करण्यात आले.
i) विणकरांसाठी असलेल्या विविध हातमाग योजनांच्या लाभाची माहिती देण्यासाठी विणकरांकरिता विविध राज्यात 534 चौपालांचे आयोजन करण्यात आले .
ii) विविध स्रोतांच्या माध्यमातून विणकरांना उत्तम परतावा मिळावा यासाठी विविध राज्यांमध्ये 117 हातमाग आणि 46 हस्तोद्योग उत्पादक कंपन्या स्थापन करण्यात आल्या.
iii) हातमाग उत्पादनांच्या ई-मार्केटींगला प्रोत्साहन देण्यासाठी, 23 ई-कॉमर्स संस्था या हातमाग उत्पादनांच्या ऑनलाईन मार्केटिंगसाठी कार्यरत आहेत.
iv) एन आय एफ टी अर्थात राष्ट्रीय फॅशन संस्थेच्या सहाय्याने दिल्ली, मुंबई, वाराणसी, अहमदाबाद, जयपूर, भुवनेश्वर आणि गुवाहाटीमधील विणकर सेवा केंद्रांमध्ये डिझाइन रिसोर्स सेंटर  सुरू करण्यात आली आहेत.
v) सरकारच्या ई मार्केट मंचावर  सुमारे 1.5 लाख विणकर आणि 30,000 कलाकारांना घेण्यात आले आहे, जेणेकरून विविध सरकारी विभागांमध्ये त्यांना आपल्या उत्पादनांची थेट विक्री करता येईल .
vi) हस्तकला आणि पर्यटन यांना एकाच वेळी चालना देण्यासाठी हस्तकला पर्यटन गावे मंजूर करण्यात आली आहेत. आतापर्यंत देशभरातली हातमाग आणि हस्तोद्योग क्षेत्रातील अशी 12 गावे निश्चित करण्यात आली आहेत.
गेल्या 2 वर्षात आणि चालू वित्त वर्षात हातमागच्या निर्यातीचा तपशील खालीलप्रमाणे आहे.
पंतप्रधान कार्यालय
मध्वा नवमीनिमित्त पंतप्रधानांचे श्री मध्वाचार्य यांना अभिवादन
नवी दिल्ली, 10 फेब्रुवारी 2022
पंतप्रधान नरेंद्र मोदी यांनी मध्वा नवमीनिमित्त श्री मध्वाचार्य यांना अभिवादन केले आहे. पंतप्रधानांनी फेब्रुवारी 2017 मध्ये जगद्गुरू मध्वाचार्य यांच्या 7 व्या शताब्दी सोहळ्याच्या निमित्ताने केलेल्या भाषणाची चित्रफीत देखील सामायिक केली आहे.
ट्विट संदेशात पंतप्रधान म्हणाले, “मध्वा नवमीच्या या पवित्र प्रसंगी मी श्री मध्वाचार्य यांना विनम्र अभिवादन करतो.त्यांचा आध्यात्मिक आणि सामाजिक उन्नतीचा महान संदेश येणाऱ्या पिढ्यांना प्रेरणा देत राहील मी श्री मध्वाचार्य यांच्यावर केलेले हे भाषण आहे.''
S.Thakur/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
वाणिज्य आणि उदयोग मंत्रालय
मुंबईत सिप्झ- विशेष आर्थिक क्षेत्राच्या वतीने दहा दिवसांच्या महा रक्तदान शिबिराचे आयोजन
5,000 हून अधिक बाटल्या रक्त संकलन अपेक्षित
मुंबई, 22 मे 2023
वाणिज्य आणि उद्योग मंत्रालयाच्या अखत्यारितील, मुंबईतील सिप्झ अर्थात सांताक्रूझ इलेक्ट्रॉनिक निर्यात प्रक्रिया क्षेत्र- विशेष आर्थिक क्षेत्र आपल्या स्थापनेचा सुवर्ण महोत्सव सामाजिक उत्तरदायित्वाच्या भावनेने साजरा करत आहे. याचाच एक भाग म्हणून आजपासून दहा दिवस महा रक्तदान शिबीराचे आयोजन करण्यात आले आहे. सिप्झ- विशेष आर्थिक क्षेत्राचे क्षेत्रीय विकास आयुक्त सनदी अधिकारी श्याम जगन्नाथन याच्या हस्ते आज या महा रक्तदान शिबीराचे उद्घाटन करण्यात आले.
एखाद्याला जीवदान देण्यासाठी रक्ताची गरज पडते याच उदात्त हेतूने आयोजित केलेल्या रक्तदान शिबीरासारख्या उपक्रमासाठी जगन्नाथन यांनी आपल्या उद्घाटनपर भाषणात सिप्झची प्रशंसा केली. या भव्य रक्तदान शिबिरात रक्तदान करून या सामाजिक उत्तरदायित्व उपक्रमात सहभागी होण्याचे आवाहन त्यांनी केले.
रक्तदानासाठी येणाऱ्या रक्तदात्यांना रेल्वे स्थानकांवरून येण्याची आणि परत सोडण्याची सुविधाही सिप्झ प्राधिकरणाकडून उपलब्ध करून देण्यात आली आहे. मध्य रेल्वेच्या प्रवाशांसाठी कांजूरमार्ग रेल्वे स्थानक आणि पश्चिम मार्गावरील प्रवाशांसाठी अंधेरी रेल्वे स्थानकावरून यासाठी वाहने उपलब्ध करून देण्यात आली आहेत. हे रक्तदान शिबीर दहा दिवस सुरळीत पार पडावे तसेच नोंदणी केलेल्या रक्तदात्यांच्या सोयीसाठी, सिप्झ- विशेष आर्थिक क्षेत्राने आपल्या परिसरात, बीएफसी इमारत, एसडीएफ 8 आणि आयसीएच कॅन्टीन या तीन प्रमुख ठिकाणी आवश्यक व्यवस्था केली आहे या ठिकाणी अनुभवी वैद्यकीय व्यावसायिक उपलब्ध आहेत.
सिप्झच्या वतीने गेल्या वर्षीही आयोजित करण्यात आलेल्या वार्षिक रक्तदान शिबिराला उत्तम प्रतिसाद मिळाला आहे. गेल्या वर्षी रक्तदान शिबीराच्या माध्यमातून रक्तदात्यांकडून 3,500 हून अधिक बाटल्या रक्त संकलित करण्यात आले होते. यंदा यापेक्षा अधिक म्हणजे 5,000 हून अधिक बाटल्या रक्त संकलन अपेक्षित आहे. सिप्झ मधील 150 पेक्षा जास्त कंपन्यांमध्ये कार्यरत असलेल्या 5,000 पेक्षा अधिक रक्तदात्यांचा सहभागाची अपेक्षा प्राधिकरणाने व्यक्त केली आहे. हे रक्तदान शिबीर महाराष्ट्र राज्य रक्त संक्रमण परिषदेच्या सहकार्याने आयोजित करण्यात आले आहे, सुरक्षितता आणि व्यावसायिकतेची सर्वोच्च मानके सुनिश्चित करून संकलित केलेले रक्त मुंबईतील 7 सरकारी रुग्णालयांना देण्यात येणार आहे.PIB Mumbai | S.Tupe/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 97
मंत्रिमंडळ
एनटीपीसी मर्यादितच्या बांधकाम प्रकल्पातून गृहराज्यांना अधिक प्रमाणात ऊर्जा वाटप करण्याच्या प्रस्तावाला मंजुरी
नवी दिल्ली, 6 फेब्रुवारी 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने, एनटीपीसी लिमिटेडच्या तेलंगणा सुपर थर्मल पॉवर प्रोजेक्ट  कडून तेलंगणा सरकारला 85 टक्के ऊर्जा देण्याच्या आणि ‘पत्रातू औष्णिक ऊर्जा उतपडन निगम मर्यादित’ जी झारखंड राज्य सरकारच्या अखत्यारितील एन.टी.पी.सी ची सहाय्यक संस्था असून, या प्रकल्पातर्फे 85 टक्के ऊर्जा विस्तार प्रकल्प मंजूर करण्याच्या प्रस्तावाला मंजुरी दिली आहे.
तपशीलः
दोन्ही प्रकल्प दोन टप्प्यात स्थापन करण्यात येत असून, पेडापल्ली जिल्ह्यातील रामगुंडम येथे तेलंगना सुपर थर्मल पॉवर प्रोजेक्ट असून, ‘पत्रातू सुपर थर्मल पावर प्रकल्प झारखंडच्या रामगढ जिल्ह्यातंर्गत येईल. टीएसटीपीपीच्या पहिल्या टप्प्यात प्रत्येकी 800 मेगावॅट्सच्या दोन युनिट्स आणि 800 मेगावॅटच्या तीन युनिट्ससाठी द्वितीय टप्प्यात समाविष्ट करण्यात येणार आहे. पत्रातू थर्मल पॉवर स्टेशन  पहिल्या टप्प्यात प्रत्येकी 800 मेगावॅट क्षमतेचे तीन युनिट्स आणि दुसऱ्या टप्प्यात दोन युनिट्स 800 मेगावॉट असतील.
आंध्रप्रदेश पुनर्गठन अधिनियम, 2014 ने असा आदेश दिला की, टीपीसी कायद्याच्या तेराव्या अनुसूचीमध्ये उल्लेख केल्याप्रमाणे, उत्तर प्रदेश राज्य तेलंगानामध्ये 4000 मेगावॅट क्षमतेची विद्युत सुविधा स्थापित करेल.
झारखंड आणि एनटीपीसी लिमिटेड यांच्या संयुक्त उद्यम करारनाम्यात पीटीपीएस विस्तार प्रकल्पाद्वारे  85 टक्के ऊर्जा वाटप करण्याची तसेच पीटीपीएसच्या 4000 मेगावॅट क्षमतेच्या विस्ताराची प्राथमिक अट होती.
सध्या, दोन्ही प्रकल्पांचे पहिल्या टप्प्यातील बांधकाम चालू आहे. तेलंगना येथील पत्रातू सुपर थर्मल पॉवर प्रोजेक्टने वर्ष 2020-2021 च्या तिसऱ्या तिमाहीत दलाली मिळण्याची अपेक्षा केली. 29 जानेवारी 2016 च्या गुंतवणूकमंजुरीनुसार तेलंगाना सुपर थर्मल पॉवर प्रोजेक्ट  ची सूचक किंमत रु. 11811.26 कोटी ज्यापैकी रू. 1894 कोटी रुपये मार्च 2018 पर्यंत खर्च करण्यात आला आहे.
यानंतर, वर्ष 2022-2023 च्या चौथ्या तिमाहीत पत्रातू सुपर थर्मल पॉवर केंद्राच्या पहिल्या टप्प्यासाठी आयोगाची नेमणूक अपेक्षित आहे . 30 जानेवारी 2017 च्या गुंतवणूक मंजुरीनुसार, पीटीपीएस विस्तार प्रकल्प पूर्णत्व मूल्य 11811.26 कोटी रुपये असून, त्यापैकी, मार्च 2018 पर्यंत 1849 कोटी रुपये खर्च झाले.
B.Gokhale/P.Malandkar
(Visitor Counter : 83